
ΤΕΥΧΟΣ ΔΕΥΤΕΡΟ 


Αρ 


. Φύλλου 2235 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Αριθμ. ΔΝΣγ/οικ.4221 7/ΦΝ466 

Δημιουργία και διαχείριση έντοκου Τραπεζικού 
Λογαριασμού από το Τεχνικό Επιμελητήριο Ελ¬ 
λάδας για την συλλογή του πόρου 6%ο. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της περίπτωσης θ', της παραγράφου 
7, του άρθρου 53 του ν. 4412/2016 (Α' 147). 

2. Τις διατάξειςτου άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Οργανα», που 
κυρώθηκε με το άρθρο πρώτο του π.δ. 63/2005 (Α' 98). 

3. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων.» (Α' 208). 

4. Τις διατάξεις του π.δ. 125/2016 «Διορισμός Υπουργών, 
Αναπληρωτών Υπουργών και Υφυπουργών» (Α' 210). 

5. Τις διατάξεις του π.δ. 109/2014 «Οργανισμός του 
Υπουργείου Υποδομών, Μεταφορών και Δικτύων» (Α' 176). 

6. Τιςδιατάξειςτουπ.δ.της27.11/14.12.1926 (Α' 430), 
«Περί κωδικοποιήσεως των περί συστάσεως του Τ.Ε.Ε. 
κειμένων διατάξεων» όπως αυτό τροποποιήθηκε με τον 
ν. 1486/1984 (Α' 161). 

7. Την αριθμ. 8371/27-7-2016/ΥΠΥΜΕΔΙ συμφω¬ 
νία μεταξύ των Εργοληπτικών Ενώσεων, ΣΤΕΑΤ, ΣΑΤΕ, 
ΠΕΔΜΕΔΕ, ΠΕΣΕΔΕ, ΠΕΔΜΗΕΔΕ και Π.Ο. ΕΜΔΥΔΑΣ. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Τη δημιουργία έντοκου τραπεζικού λογαριασμού 
από το Τεχνικό Επιμελητήριο Ελλάδας για την συλλο¬ 
γή του πόρου 6%ο που προβλέπεται στην αριθμ. 8371/ 
27.7.2016 συμφωνία μεταξύ Εργοληπτικών Ενώσεων και 
Π.Ο.ΕΜΔΥΔΑΣ. 


2. Την έγκριση της κατανομής ανά δίμηνο και ισόποσα 
στους δικαιούχους διπλ. μηχανικούς, των εισπραττόμε- 
νων χρηματικών ποσών (πόρος 6%ο) τα οποία συγκε¬ 
ντρώνονται στον ανωτέρω έντοκο τραπεζικό λογαρια¬ 
σμό, σύμφωνα με τα προβλεπόμενα στην αριθμ. 8371/ 
27.7.2016 συμφωνία μεταξύ Εργοληπτικών Ενώσεων και 
Π.Ο.ΕΜΔΥΔΑΣ και στις διατάξεις της περίπτωσης θ', της 
παραγράφου 7, του άρθρου 53 του ν. 4412/2016 (Α' 147). 
Ο παραπάνω πόρος θα συμπεριλαμβάνει και το σκέλος 
συμμετοχής του Δημοσίου στις συμβάσεις παραχώρησης 
και τις συμπράξεις Δημόσιου και Ιδιωτικού Τομέα (ΣΔΙΤ). 

3. Τον ορισμό του Τεχνικού Επιμελητηρίου Ελλάδας 
ως φορέα διακίνησης και απόδοσης στους δικαιούχους 
Διπλωματούχους Μηχανικούς μέλη της ΠΟ ΕΜΔΥΔΑΣ, 
υπαλλήλους μόνιμους και συμβασιούχους αορίστου 
χρόνου του Δημοσίου ΝΠΔΔ και ΟΤΑ α' και β' βαθμού. 

4. Τη συγκρότηση επταμελούς διαχειριστικής επιτρο¬ 
πής αποτελούμενης από τρεις εκπροσώπους του Υπουρ¬ 
γείου Υποδομών και Μεταφορών, δύο εκπροσώπους του 
ΤΕΕ, δύο εκπροσώπους της ΠΟ ΕΜΔΥΔΑΣ και 1 γραμμα¬ 
τέα με τους αντίστοιχους αναπληρωτές τους. 

5. Έργο της παραπάνω επιτροπής θα είναι: (α) ο έλεγ¬ 
χος και διασφάλιση της διαδικασίαςπαρακράτησηςτου 
πόρου από τα προβλεπόμενα έργα, (β) η τήρηση των 
σχετικών μητρώων δικαιούχων, (γ) ο συντονισμός των 
διαδικασιών για τη διακίνηση, διαχείριση και την απόδο¬ 
ση του λογαριασμού στους δικαιούχους, (δ) η υποβολή 
σχετικών εκθέσεων, προτάσεων στη ΔΕ του ΤΕΕ και το ΔΣ 
της ΠΟ ΕΜΔΥΔΑΣ για τη βελτίωση της διαδικασίας παρα¬ 
κράτησης και απόδοσης του πόρου στους δικαιούχους, 
(ε) η έγκριση δαπανών για την υλικοτεχνική υποστήριξη 
της λειτουργίας των διαδικασιών. 

6. Για τις παρεχόμενες από το ΤΕΕ υπηρεσίες διακίνη¬ 
σης και απόδοσης των ποσών στους δικαιούχους, εγκρί- 
νεται η παρακράτηση από τον εν λόγω πόρο του ποσού 
που αντιστοιχεί στην ετήσια συνδρομή των δικαιούχων 
του προς το ΤΕΕ. 

7. Για τις παρεχόμενες υπηρεσίες (πρόσθετες και πέραν 
των καθηκόντων τους) από τα οριζόμενα στην διαχειρι¬ 
στική επιτροπή μέλη του ΥΠΥΜΕΔΙ και του ΤΕΕ προβλέ- 
πεται η ένταξή τους στους δικαιούχους του πόρου για 
όσο διάστημα διαρκεί η συμμετοχή τους στην επιτροπή. 

8. Επιπρόσθετα εγκρίνεται παρακράτηση υπέρ της ΠΟ 
ΕΜΔΥΔΑΣ επί του εκάστοτε συνολικά κατανεμόμενου 

ποσού, ποσοστού 2%, ως αντιστάθμισμα της συνδρομής 
των δικαιούχων μελών της. 

9. Την κατανομή των αναλογούντων ανά δίμηνο πο¬ 
σών, με ευθύνη της διαχειριστικής επιτροπής, με βάση 
τον πίνακα των δικαιούχων που θα δημιουργηθεί. 

10. Κατά την πρώτη εφαρμογή η δημιουργία του πίνα¬ 
κα θα υλοποιηθεί σε συνεργασία της ΠΟ ΕΜΔΥΔΑΣ και 
του ΤΕΕ σύμφωνα με τα παρακάτω: 

(α) Οι Δ/νσεις Διοικητικού των υπουργείων και οι αντί¬ 
στοιχες των ΝΠΔΔ και ΟΤΑ α' και β' βαθμού θα παρά¬ 
σχουν στους υπηρετούντες διπλ. μηχανικούς βεβαιώ¬ 
σεις στις οποίες θα αναγράφεται το ονοματεπώνυμο, 
το πατρώνυμο, η ειδικότητα, η εργασιακή σχέση και η 
ημερομηνία πρόσληψης. 

(β) Οι δικαιούχοι μηχανικοί θα καταθέτουν τις υπηρε¬ 
σιακές βεβαιώσεις μαζί με το απογραφικό δελτίο μέλους 
(για όσους δεν το έχουν συμπληρώσει) με επιπρόσθετο 
στοιχείο τον αριθμό λογαριασμού τραπέζης που είναι 


πρώτοι δικαιούχοι, στην Α'βάθμια ΕΜΔΥΔΑΣ που ανή¬ 
κουν, τα οποία μετά από τον απαιτούμενο έλεγχο θα δι¬ 
αβιβάζονται στην ΠΟ ΕΜΔΥΔΑΣ για τη δημιουργία του 
τελικού πίνακα των δικαιούχων σε συνεργασία με το ΤΕΕ. 

11. Την υποχρέωση κοινοποίησης από τις Δ/νσεις 
Διοικητικού στους φορείς διακίνησης και διαχείρισης 
του εισπραττόμενου πόρου, αποφάσεων που αφορούν 
αποχώρηση ή με οποιοδήποτε άλλο τρόπο διακοπή της 
εργασιακής σχέσης υπαλλήλου τους διπλ. μηχανικούς. Σε 
αντίθετη περίπτωση ο δικαιούχος μηχανικός οφείλει να 
επιστρέφει το αχρεωστήτως καταβληθέν ποσό εντόκως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 



ΕΘΝΙΚΟ 

ΤΥΠΟΓΡΑΦΕΙΟ 

